Ouer Hart - Malkoppie Terapie
Ouer Hart
Ek begin vandag 'n storie skryf en halfpad toe vee ek dit uit. Ek lees die woorde en ek besef dit was net weer 'n groot moan oor ander mense se dinge en maniere. My kern gedagte vandag is moenie die bobbejaan agter die berg gaan haal nie en moenie ander se bakleie joune maak nie. Twee belangrike en oorhesende gedagtes die afgelope ruk in my siel.
Die bobejaan wou ek oor die berg sleep pens en pootjies. Ek het al begin moeilik raak oor wat as, my as! Hoe mors ek nie my tyd nie. Erger ! Die week was ek die ouer langs die veld. Hokkie keurder in my kop. Ek vergelyk talente en hoe die kinders speel. Ek moet lag vir myself. Ons hoor vandag of ons saam toer, soos elke ouer van elke kind wat deel was van die proewe hoop ek my kind is in 'n lekker span.
Wonder nou oor die term buig nie onder groepsdruk nie. Die graad sesse het nou 'n hele periode oor dit gesels. Sommige mense verwar die feit dat seker dinge waarmee mens saamstem logika is en nie noodwendig groepsdruk nie. Die feit dat almal oor iets saamstem maak dit nie verkeerd as jy saamstem nie. Ander kere kan jy verskil. Iets wat ek baie hard aanwerk is die manier waarop ek verskil. Dit kan nogal die reaksie van die ander persoon beinvloed. Mens kan verskil van mense! Ek moet versigtig wees dat ek nie my kwaad op ander probeer druk om saam met my te baklei nie.